b'\n_START_ARTICLE_\nLukumuisti\n_START_SECTION_\nLukumuistit IBM PC-koneissa\n_START_PARAGRAPH_\nIBM PC-yhteensopivien tietokoneiden ROM:ssa on BIOS-ohjelma (lyhenne sanoista Basic Input/Output System), joka sis\xc3\xa4lt\xc3\xa4\xc3\xa4 m\xc3\xa4\xc3\xa4ritykset siit\xc3\xa4, kuinka esimerkiksi levyasemia, n\xc3\xa4ytt\xc3\xb6\xc3\xa4 ja virhetilanteita k\xc3\xa4sitell\xc3\xa4\xc3\xa4n. Tavallisesti ROM-BIOS sis\xc3\xa4lt\xc3\xa4\xc3\xa4 my\xc3\xb6s Setup-ohjelman, jolla voidaan m\xc3\xa4\xc3\xa4ritell\xc3\xa4 tietokoneen alku- ja laitteistoasetukset. N\xc3\xa4it\xc3\xa4 asetuksia voi muuttaa Setup-ohjelmassa, joka t\xc3\xa4ytyy k\xc3\xa4ynnist\xc3\xa4\xc3\xa4 tietokoneen alustusvaiheessa. Monilla PC:n lis\xc3\xa4korteilla on omat BIOS-piirins\xc3\xa4, joiden sis\xc3\xa4lt\xc3\xa4m\xc3\xa4 ohjelmakoodi toimii varsinaisen BIOS-ohjelman jatkeena.'